William Booth (erkebiskop)

William Booth eller Bothe (født ca 1388, død 12. september 1464 på Bishopthorpe Palace i York) var biskop av Coventry og Lichfield fra 1447, til han ble erkebiskop av York i 1452 og til sin død i 1464.

Liv og virke
William Booth var halvbror til Lawrence Booth, biskop av Durham (1456-1476) og etterpå erkebiskop av York, og onkel til John Booth, biskop av Exeter (1465-1478).

Før han ble biskop, var William Booth kirkerektor for sognekirken i Prescot i Lancashire fra 1441. Han ble utnevnt til biskop av Coventry og Lichfield den 26. april 1447 og bispeviet 9. juli 1447.

Booth ble elevert til erkebiskop av York den 21. juli 1452. Sensommeren 1463 ledet han en hærstyrke sammen med Neville-brødrene Richard, jarl av Warwick og John, marki av Montagu i det nordlige England og slo tilbake en skotsk invasjon som kjempet for den tidligere kong Henrik VI og Margaret av Anjou.

Erkebiskop Booth døde året etter, den 12. september 1464, på Bishopthorpe Palace, og ble gravlagt i familiens gravkammer i Southwell Minster.

Referanser

Litteratur
 
 
 Burke's Peerage & Baronetage
 Condliffe Bates, J.: The Register of William Bothe, Bishop of Coventry and Lichfield, 1447-1452, Canterbury and York Society, vol 98, 2008 

Katolske erkebiskoper av York
Engelske katolske biskoper
Linjen Beaufort (ekstinkt)
Personer fra distriktet Salford